Citește Horoscop săptămânal Berbec. Previziuni pentru perioada 11 – 17 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Berbec și urmarește video Uranissima.
Horoscop săptămânal Berbec – 11 – 17 mai 2024
În prima parte a zilei de 11 mai, unii nativi ar putea să se afle „pe drum”, în timpul unei călătorii sau să aștepte legăturile necesare spre localitatea de destinație. Posibile informații (vești) în puterea nopții.
Între 11 mai, după ora 6:13′, și 13 mai la prânz, griji legate de unul sau de ambii părinți, de felul în care vor decurge o serie de evenimente pe care nu le pot controla de la distanță, dar pe care le urmăresc cu atenție, cu implicare afectivă; atașament față de valorile familiale trăite mai intens ca în alte perioade.
Între 13 mai, după ora 13:36′, și începutul zilei de 16 mai, sentimente puternice, trăiri intense în plan emoțional; bărbații, mai ales cei tineri, vor dori să se afirme, să se facă remarcați, plăcuți, iubiți, răsfățați; cei care desfășoară activități de creație sau de interpretare artistică vor fi susținuți de un context astral motivant. În ziua de 15 mai seara, Mercur va intra în zodia Taurului și, până pe 3 iunie, va străbate sectorul dedicat câștigurilor bănești rezultate din activități profesionale sau alternative plătite, fiind un factor bun pentru echilibrul mental al nativilor atunci când aceștia vor trebui să ia decizii cu privire la oferte, contracte privitoare la muncă și salarizare.
Mercur va accentua echilibrul interior și va imprima o tentă pragmatică tuturor judecăților și evaluărilor necesare lămuririi lor. Alături de celelalte patru și, apoi, trei planete care traversează acum și în săptămânile următoare zodia Taurului, Berbecii vor putea să rezolve chestiuni concrete legate de regimul banilor și al câștigurilor viitoare.
Între 16 mai, după ora 0:33′, și 17 mai, hărnicie, dedicare chestiunilor profesionale curente, răbdare și disponibilitate de a corecta, revizui, repara sau reface un segment din activitatea curentă care a fost desfășurată neatent. Interes pentru dietă: comportament alimentar protectiv pentru organism.